Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА

Кандидаткиња проф. др Данијела Поповић Николић постигла је запажене резултате на пољу научноистраживачког рада у протеклом изборном периоду.

Усмеравајући пажњу ка истраживањима у области науке о књижевности, уже о вербалном фолклору – *народној књижевности*, од претходног избора објавила је 33 рада у домаћим и страним публикацијама – часописима и зборницима радова, једну монографију, приредила два фототипска издања и била уредник три зборника радова националног и међународног значаја.На теоријско-методолошком нивоу, њени радовиодносе се на област теорије жанрова усмене књижевности, постфолклора, студија културе и, у одређеним радовима, на теорије медија и комуникације, културе сећања и имагологије.

Радови објављени у часописима категоризација М23 (1), М24 (4), М51 (1), М52 (2). М53 (2), као и они у оквирима зборника радова са научних конференција (М33, М34, М61) посвећени су проблемима усмених жанрова у оквирима традиционалног и постфолклорног корпуса (предање, приповетка, басма, постфолклорна епска хроника и друго; прожимање усмених жанрова), као и релацијама између писане и усмене књижевности.

Монографија *На светом месту и око њега: фолклор у слојевима културе* (Ниш: Филозофски факултет, 2022), у којој су представљени резултати истраживања наивне књижевности, један је од малобројних научних осврта у досадашњим приступима овом феномену у оквирима националне филологије, у контексту проучавања слојева културе, али и шире. Она, такође, представља запажен прилог историји проучавања питања прожимања и коегзистенције писаних и усмених жанрова, којим ауторка наставља своје дугогодишње интересовање за комплексне проблеме функционисања усменог материјала и његово прилагођавање поетичким законитостима датих жанрова.

У периоду од 2018. до 2022. године Д. Поповић Ниоклић представила је резултате научних истраживања учествујући на 19 научних конференција у националним и интернационалним оквирима, са пленарним излагањем (по позиву) на скупу *Опсцена и друга колоквијална лексика у српском и македонском језику* (Ниш, Филозофски факултет. 2019).

О значају резултата њених истраживања посредно сведоче и позивања на њих у радовима других научника из области српске науке о књижевности и, уже, српске и иностране фолклористике (цитирано 13 радова у 29 релевантних научних публикација).

Проф. др Данијела Поповић Николић рецензент је неколико националних монографских публикација (4), зборника радова са научних конференција у земљи и иностранству (8) , као и бројних радова у научним часописима – националним (*Књижевна историја, Фолклористика, Philologia Mediana...*) и иностраним (*Български фолклор. Списание за фолклористика, етнология, антропология и изкуства).*

Кандидаткиња је била сарадник на неколиким научним пројектима (*Језичка и књижевна прошлост и садашњост на простору југоисточне Србије, Србистика на Филозофском факултету у Нишу (35 година од оснивања студијског програма),*а руководи пројектом *Теренска истраживања усмене традиције југоисточне Србије* (Огранак САНУ у Нишу, бр. пројекта О-20-18).

На основу свега наведеног, Веће Депармана за србистику предлаже Изборном већу Филозофског факултета у Нишу да усвоји позитивну оцену за постигнуте резултате у области научноистраживачког рада проф. др Данијеле Поповић Николић, кандидаткиње предложене за избор у звање редовни професор за ужу научну област Српска и компаративна књижевност (предмети *Народна епска поезија* и *Књижевност у настави*).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Драгиша Бојовић,

управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Проф. др Данијела Поповић Николић посвећена је развоју и унапређивању наставе што показује непосредним наставним активностима на матичном факултету (као наставник на предметима из програма акредитованог 2021. године: Народна епска поезија, *Књижевност у настави* *Вук Караџић и народна књижевност, Народна поезија о Марку Краљевићу у балканском контексту, Основе академског писања, Теренска истраживања српске усмене књижевности, Поетика усмених предања*; из програма из 2008, 2014. године наставник на предмету: *Народна лирска поезија и народна проза*) и учешћем у реализацији пројеката одобрених од стране ЗУОВ-а и намењених разним облицима унапређивања наставе: *Савремени приступи у настави српског језика и књижевности* (каталошки број 668, 840, компетенције К1) 2018. и даље; *Књижевност и сликарство, музика, историја – интедрисциплинарни пресеци у настави* (каталошки број 826, компетенције К1), 2019. и даље; *Књижевност и језик у савременој учионици: простор за дијалог* (каталошки број 1331), 2022/2023 – 2024/2025; у статусу члана Програмског одбора и реализатора стручног скупа *Фолклористика у школи* (Удружење "Чувари дела Вука Караџића", 11. 12. 2021. ЗУОВ, код 656).

Кандидаткиња је, поред тога, била ангажована у разним пословима везаним за академску заједницу, као и оним који се тичу наставног и научног промовисања Факултета и Универзитета.

Као предавач по позиву, проф. др Данијела Поповић Николић одржала је три предавања у следећим научно-образовним институуцијама: Филологический факультет МГУ им. М.В. Ломоносова, Институт лингвистических исследований РАН, Институт славяноведения РАН, Филологический факультет Белградского университета, Москва, 6 – 10. ноября 2020 (у оквиру програма: Вторая научно-практическая школа сербистики: „Доминанты сербской культуры”), Филозофски факултет Универзитета у Источном Сарајеву, Катедра за србистику, Пале, 31. 3. 2022, Филолошки факултет у Бања Луци, Бања Лука 22. мај 2019. Учествовала је као истраживач волонтер у теренским истраживањима у оквиру пројеката *ERA Rus Plus* (2019) и *Фольклорная и этнолингвистическая экспедиция РГГУ* (2018, Русија).

Проф. др Данијела Поповић Николић чланица је Изборног и Наставно-научног већа Филозофског факултета, а била је чланица Савета Филозофског факултета (2016-2017), управница Департмана за србистику (2012–2015), чланица Комисије за унапређивање квалитета Филозофског факултета (2017–2018), комисије за акредитацију Мастер програма на департману за Србистику (2021), председница комисије за сачињавање ранг-листе на студијском програму Филологија (модул – српска и компаративна књижевност) за упис у прву годину мастер студија 2019/2020, чланица комисије за доделу Светосавске награде за најбољи мастер рад 2021. и 2022. године. Чланица је Управног одбора Удружења фолклориста Србије и Центра за Фолклористику и студије културе (Бања Лука). У току изборног периода била је чланица неколико Организационих и Програмских одбора научних скупова (*Савремена српска фолклористика 7, Савремена српска фолклористика* 12, *Књажевачки крај –потенцијали, стање и перспективе развоја*).

На конкурсима Фонда за науку РС ИДЕЈЕ и ИДЕНТИТЕТИ била је пријављена као истраживач на пројектима чији је носилац Филолошки факултет у Београду.

Веће Департмана за србистику на основу наведеног предлаже Изборном већу Филозофског факултета у Нишу да усвоји позитивну оцену за постигнуте резултате у области доприноса развоју наставе и развоју других делатности Филозофског факултета у Нишу проф. др Данијеле Поповић Николић, кандидаткиње предложене за избор у звање редовни професор за ужу научну област Српска и компаративна књижевност (предмети *Народна епска поезија* и *Књижевност у настави).*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Драгиша Бојовић,

управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Педагошки рад проф. др Данијеле Поповић Николић остварен на Филозофском факултету Нишу обухвата период од 1999. године до данас, у звањима асистент приправник, асистент, доцент и ванредни професор.

Ангажована на часовима вежбања у периоду до звања доцента, касније и на предавањима из области народне књижевности кандидаткиња је настојала да обавља паралелно образовне и васпитне функције, укључујући студенте у образовно-васпитни процес.

У наставном процесу проф. др Данијела Поповић Николић примењивала је достигнућа савремене методике књижевности, као и одговарајуће педагошке приступе. За припрему испита студентима представља релевантну, доступну и савремену литературу. Настоји да студенте укључује у квалитативна истраживања из области фолклористике (теренска истраживања усменог фолклора), активности које припадају ваннаставним, али подразумевају примену стеченог знања и формирање тимског духа. Једна од таквих активности реализована је у оквиру пројекта *Савремена теренска истраживања усмене традиције Заплања* (у сарадњи Филозофског факултета и Министарства културе Републике Србије (2016).

На основу наведеног, Веће Департмана за србистику предлаже Изборном већу Филозофског факултета у Нишу да усвоји позитивну оцену резултата педагошког рада проф. др Данијеле Поповић Николић

\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Драгиша Бојовић,

управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Проф. др Данијела Поповић Николић остварила је следеће резултате у обезбеђивању научно-наставног подмлатка:

* чланица четири комисије за одбрану докторске дисертације
* чланица једне комисије за оцену научне заснованости
* од последњег избора била је менторка 6 одбрањених мастер радова,
* чланица 22 комисије за одбрану мастер и дипломских радова
* менторка је истраживачу приправнику и студенту докторских студија Василиси Серафимовић, чија је дисертација у изради
* председница комисије за писање извештаја о пријављеним учесницима конурса за избор једног наставника у звање ванредног професора на Филозофском факултету у Нишу, одлука 8/18-01-008/21-015, датум именовања комисије 22. 11. 2021. (по конкурсу избрана Кристина Митић)
* председница комисије за писање извештаја о пријављеним учесницима конурса за избор у звање истраживача приправника на Филозофском факултету у Нишу, одлука бр. 127/1-3-01, датум именовања комисије 10.4.2019. (по конкурсу изабрана Василиса Цветковић)
* председница комисије за писање извештаја о пријављеним учесницима конурса за избор једног наставника у звање доцента на Филозофском факултету у Нишу, одлука бр. 8/18-01-007/16- (по конкурсу изабрана Кристина Митић)

На основу наведеног, Веће Департмана за србистику предлаже Изборном већу Филозофског факултета у Нишу да усвоји позитивну оцену резултата које је проф. др Данијела Поповић Николић постигла у обезбеђивању научно-наставног подмлатка.

\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Драгиша Бојовић,

управник Департмана за србистику